Document ID: /roh_data/filtered/fineweb-2-filterrobots_roh.jsonl.gz/48865

Svizra - Stop da vendita d’autos da VW custa milliuns
Ils importaders pitschens e privats sco era ils commerziants d'autos d'occasiuns crititgeschan la Confederaziun per ses avanzar en l'affera da svapurs dal concern VW. Pervi dal stop da vendita quintan els cun custs da milliuns.
L'uniun «Commerzi d'autos liber» ponderescha perquai da purtar plant cunter il concern da VW. Ins quinta ch'enturn 1’000 autos, anc betg immatriculads, stettian enturn en garaschas svizras. Cun retrair la permissiun dal tip na pon quels praticamain betg vegnir vendids pli damai ch'els n'èn betg lubids.